गुरुवार को सुबह साढ़े दस बजे भगवान के सोनावेश के दर्शन और गजराज का पूजन होगा। दोपहर तीन बजे मंदिर परिसर में तीन रथों की प्रतिष्ठा विधि और पूजन विधि की जाएगी। शाम छह बजे मुख्यमंत्री भूपेन्द्र पटेल की ओर से विशिष्ट पूजा व आरती की जाएगी। रात आठ बजे महाआरती होगी।
नेत्रोत्सव विधि 29 को
रथयात्रा के तहत बुधवार को भगवान की नेत्रोत्सव विधि होगी। भगवान जगन्नाथ, दाउ बलराम व बहन सुभद्रा अपने सरसपुर स्थित ननिहाल से बुधवार को वापस लौटेंगे। उनका गर्भगृह में प्रवेश होगा। इसके बाद नेत्रोत्सव विधि होगी। वैदिक मंत्रोच्चार के साथ भगवान की आंखों की पट्टी बांधी जाएगी। इस अवसर पर सुबह साढ़े 9 बजे ध्वजारोहण में मुख्य अतिथि के रूप में भाजपा के प्रदेश अध्यक्ष सी आर पाटिल उपस्थित रहेंगे। सुबह 11 बजे संतों का सम्मान होगा। इसमें मुख्य अतिथि के रूप में पूर्व उप मुख्यमंत्री नितिन पटेल उपस्थित रहेंगे।
गृह राज्य मंत्री आज करेंगे मार्ग की फुट पेट्रोलिंग: गृह राज्य मंत्री हर्ष संघवी मंगलवार को भगवान जगन्नाथ की रथयात्रा के मार्ग की फुट पेट्रोलिंग करेंगे। इस दौरान उनके साथ वरिष्ठ पुलिस अधिकारी उनके साथ रहेंगे।